Βανέσα Χάντζενς

Πρώτα Χρόνια

Γεννήθηκε στην περιοχή Σαλίνας της Καλιφόρνια και μεγάλωσε με την οικογένεια της, στο Όρεγκον. Η μητέρα της, Τζίνα Χάντζενς Γουάνγκτσο (Gina Hudgens Guangco) είναι υπάλληλος σε γραφείο, ενώ ο πατέρας της, Γκρέγκορι Χάντζενς (Gregory Hudgens) ήταν πυροσβέστης. Έχει επίσης μια μικρότερη αδερφή, την Στέλλα Χάντζενς (Stella Hudgens) που είναι επίσης ηθοποιός. Η Χάντζενς είναι Ρωμαιοκαθολική στο θρήσκευμα, ενώ όσον αφορά την καταγωγή της, ο πατέρας της, κατάγεται απο την Ιρλανδία, ενώ η μητέρα της, απο τις Φιλιππίνες, την Κίνα και την Ισπανία. Όλοι οι παππούδες της Χάντζενς, ήταν μουσικοί στο επάγγελμα.

2002-05: Η αρχή της καριέρας

Ξεκινόντας αρχικά απο την ηλικία των 8, η Χάντζενς συμμετείχε σε διάφορες θεατρικές παραστάσεις όπως το "Καρουζέλ", ο "Μάγος του Ωζ", "Ο Βασιλιάς κι εγώ" και πολλά άλλα. Λίγο αργότερα, ξεκίνησε να πηγαίνει σε οντισιόνς για διαφημιστικά σποτ αλλά και για ρόλους σε νεανικές σειρές. Μάλιστα, μετακόμισαν και οικογενειακώς στο Λος Άντζελες και η πιο γνωστές απο τις πρώτες της δουλειές, ήταν η guest εμφάνιση στο πρώτο επεισόδιο της σειράς The Brothers Garcia το 2000 και η guest εμφάνιση σε ένα επεισόδιο της σειράς Ντρέικ & Τζος. Και οι δύο προαναφερόμενες σειρές, προβλήθηκαν απο το Nickelodeon. Η επαγγελματική της καριέρα ξεκίνησε όταν ήταν μόλις 14 ετών, δηλαδή το 2002 παρακολουθόντας παράλληλα και μαθήματα υποκριτικής στο County High School of the Arts.

2006-08: High School Musical, V & Identified

Το 2005, πέρασε απο οντισιόν για τον ρόλο της Γκαμπριέλα Μόντεζ στο νεανικό μιούζικαλ του Disney Channel, High School Musical, όπου και τελικά κατάφερε να πάρει τον συγκεκριμένο ρόλο. Ο ρόλος απεικόνιζε μια κοπέλα στο Λύκειο, που ερωτεύεται τον καλύτερο παίκτη της σχολικής ομάδας μπάσκετ. Αργότερα, οι δύο έφηβοι ανακαλύπτουν οτι έχουν πάθος με το τραγούδι, έτσι αποφασίζουν μαζί με άλλα παιδιά να δημιουργήσουν μια σχολική μπάντα. Στο συγκεκριμένο μιούζικαλ, πέρα απο την Χάντζενς, πρωταγωνιστούσαν και οι Ζακ Έφρον και  Άσλεϊ Τίσντεϊλ. Η σειρά, έκανε πρεμιέρα στις 20 Ιανουαρίου 2006 και σύμφωνα με μετρήσεις, οι τηλεθεατές που την παρακολούθησαν ξεπέρασαν τους 7.7 εκατομμύρια. Στις 29 Δεκεμβρίου 2006, έγινε η πρώτη παραγωγή του Disney Channel που προβλήθηκε απο το BBC και το τραγούδι της σειράς με τίτλο "Breaking Free", το οποίο ερμήνευσε η Χάντζενς και ο Έφρον, κατάφερε να εισαχθεί στα 10 κορυφαία τραγούδια της λίστας Billboard Hot 100. Η Χάντζενς μάλιστα, συμπεριέλαβε αυτό το single στο πρώτο της άλμπουμ "V", ενώ λίγο αργότερα, κυκλοφόρησαν άλλα δύο singles. Το "Come Back To Me" και το "Say OK".
Η δεύτερη ταινία του High School Musical, έκανε πρεμιέρα στις 17 Αυγούστου 2007 και ξεπέρασε τους 17.2 εκατ. τηλεθεατές, κάτι που έκανε την συγκεκριμένη ταινία να χαρακτηριστεί ως η μοναδική ταινία του Disney Channel, όλων των εποχών, που έχει τόσο μεγάλο αριθμό τηλεθέασης.
Στα μέσα του 2007, η Χάντζενς ξεκίνησε να δουλεύει το δεύτερο άλμπουμ της, με τίτλο "Identified", το οποίο κυκλοφόρησε στις Ηνωμένες Πολιτείες, την 1η Ιουλίου 2008, ξεπερνόντας τα 22.000 αντίτυπα μέσα σε μια εβδομάδα, ενώ το τραγούδι της "Hot Dance" κατέλαβε την 8η θέση στα Αμερικανικά charts. Μετά την εμπορική επιτυχία του δευτέρου άλμπουμ της, ανακοινώθηκε η λήξη της συνεργασίας της, με την δισκογραφική εταιρία Hollywood Records.

2009-11: Επικεντρωμένη στην υποκριτική καριέρα

Μετά την ολοκλήρωση του High School Musical, η Χάντζενς δήλωσε οτι θέλει να κάνει ένα διάλειμμα απο την μουσική της καριέρα και να επικεντρωθεί στην υποκριτική. Το 2009, έπαιξε στην ταινία "Bandslam", η οποία βγήκε στις αίθουσες των κινηματογράφων, στις 17 Αυγούστου 2009. Το 2011, πρωταγωνίστησε στην ταινία "Beastly" μαζί με την Μέρι-Κέιτ Όλσεν. Η ταινία κυκλοφόρησε στις 4 Μαρτίου 2011 και ως επί το πλείστον, έλαβε αρνητικές κριτικές. Την ίδια χρονιά, η Χάντζενς έπαιξε επίσης στην ταινία " Sucker Punch", η οποία έκανε πρεμιέρα τον Μάρτιο του 2011 και οι πωλήσεις έφτασαν τα 19.058.199 δολλάρια. Το Sucker Punch έχει μέχρι στιγμής συγκεντρώσει συνολικά $36.392.502 στην εγχώρια αγορά και $53.400.000 στο εξωτερικό, που οδηγεί σε παγκοσμίως συνολικά $89.792.502.

2012-σήμερα: Συνεχόμενη επιτυχία και τρίτο άλμπουμ

Το 2012, πρωταγωνίστησε στην κινηματογραφική ταινία "Journey 2: The Mysterious Island" μαζί με τους Ντουέιν Τζόνσον & Τζος Χάτσερσον. Η ταινία κέρδισε $103,836,147 στην Βόρεια Αμερική και 222 εκατομμύρια δολλάρια σε άλλες χώρες. Επίσης απέσπασε άριστες κριτικές σχετικά με την πλοκή του.
Τον Νοέμβριο του 2011, μια ιστοσελίδα ενημέρωσης, ανακοίνωσε οτι η Χάντζενς θα πρωταγωνιστήσει με την Σελίνα Γκόμεζ και τον Τζέιμς Φράνκο σε μια ταινία. Έτσι, τον Μάρτιο του 2012, έκανε πρεμιέρα η ταινία "Spring Breakers", μια ταινία που παρουσίαζε την ζωή τεσσάρων κοριτσιών, στο κολλέγιο, όταν αποφασίζουν να ληστέψουν ένα φορτηγό προκειμένου να πληρώσουν για τους Spring Break. Η ταινία έλαβε σχετικά θετικές κριτικές ενώ σχολιάστηκε το γεγονός οτι παρουσίαζε θέματα όπως η χρήση ναρκωτικών, η βία και οι σεξουαλικές περιπέτειες. Αργότερα η Χάντζενες, κυκλοφόρησε ένα τραγούδι με τίτλο "$$$ex", το οποίο σχετίζονταν με την συγκεκριμένη ταινία. Το τραγούδι ήταν γραμμένο απο τους Rock Mafia.
Το 2015, έπαιξε στο θέατρο Μπρόντγουεϊ της Νέας Υόρκης, στο μιούζικαλ "Gigi" όπου και είχε τον πρωταγωνιστικό ρόλο.

Σχέσεις

Από το 2005 έως το 2010 ήταν σε σχέση με τον επίσης ηθοποιό Ζακ Έφρον, με τον οποίο συνεργάστηκαν στο High School Musical.
Από τον Σεπτέμβριο του 2011 μέχρι σήμερα, είναι ζευγάρι με τον επίσης ηθοποιό Όστιν Μπάτλερ.